OzLabs/hebrew-wiki-articles huggingface dataset:
מליקה

הדגמה של מליקה
מליקה בהלכה היא חיתוך צוואר עוף מצד עורפו באמצעות ציפורן האגודל של כהן. 

פעולה זו נעשתה בבית המקדש בקורבן עוף, דהיינו בחטאת העוף ובעולת העוף במקום השחיטה הנעשית בבהמות.

==ההבדל בין "שחיטה" ל"מליקה"==
ישנם שני הבדלים מהותיים בין שחיטה למליקה:
#השחיטה היא באמצעות סכין, והמליקה היא באמצעות הציפורן או על ידי השיניים.
#השחיטה כשרה רק מצד הצוואר, והמליקה כשרה רק מצד העורף.

==פעולת המליקה==
הכהן אוחז את כנפי העוף בין שתי אצבעות ואת רגליו בין שתי אצבעות, מותח את הצוואר על גודלו וחותך בציפורן האגודל את המפרקת. הכהן היה נזהר לא לחתוך את רוב הבשר שמסביב למפרקת על מנת שהעוף לא ימות לפני הגעת הציפורן ל"סימנים" – הקנה והוושט.

בעולת העוף היה הכהן קוצץ באצבעו את שני הסימנים - הקנה והוושט, ולאחר מכן היה ממשיך לקצוץ עד שהיה מפריד את הראש מהגוף. לעומת זאת בחטאת העוף היה הכהן קוצץ רק סימן אחד ומשאיר את הראש מחובר לגוף. כמו שנאמר בתורה: . יש איסור לאו לקצוץ את ראש חטאת העוף.

את חטאת העוף היו הכהנים אוכלים, בהיתר מיוחד של התורה, משום שבבשר חולין (שאינו של קרבן) אסור לאכול בשר שלא נשחט כהלכה ודינו כנבלה.

==ראו גם==
* שחיטה

==קישורים חיצוניים==

* 

==הערות שוליים==

קטגוריה:קורבנות ביהדות: שלבי ההקרבה
קטגוריה:מצוות הנעשות על ידי כהן
קטגוריה:בעלי חיים ביהדות
קטגוריה:פרשת ויקרא
In the Wee Small Hours

In the Wee Small Hours הוא אלבום של הזמר פרנק סינטרה אותו ארגן נלסון רידל, האלבום יצא לאור בשנת 1955. באלבום זה הביא סינטרה את תפיסתו לאלבומי קונספט לדרגה חדשה. באלבום זה הגשים סינטרה באופן מלא את הרעיונות בהם אחז עוד מאלבומו הראשון The Voice of Frank Sinatra משנת 1946. אלבום זה הפך ברבות השנים לאחד מאלבומיו המפורסמים ביותר והמושמעים ביותר.

== היסטוריה ==
אלבום זה היה לאלבומו הראשון שיצא על אריך נגן בקוטר 30.5 ס"מ, וחשוב יותר הוא הכיל לראשונה שירים שנכתבו והוקלטו במיוחד לאלבום זה, דבר שלא היה נכון במלואו לגבי אלבומיו הקודמים, שהכילו שירים רבים שהוקלטו בעבר על ידי אחרים.

השירים באלבום In the Wee Small Hours היו בלדות שנסובו סביב אווירת הבדידות של שעות הלילה המאוחרות והיסורים על אהבה שאבדה (ניתן לקשור זאת לכאורה לפרדתו הכואבת מהשחקנית אווה גרדנר). האלבום נפתח בשיר הנושא העגמומי, שנכתב זמן קצר לפני הקלטתו, ולאחריו מבחר של שירי פופ קלאסי (מסורתי), כל אחד מהם מאורגן באווירה מאופקת ורגועה על ידי הרכב נגנים קטן או כלי מייתר הנותנים אווירה מהורהרת.

עטיפת האלבום, נחשבת היום לקלאסיקה, מחזקת את נושא האלבום. העטיפה מציגה את סינטרה המהורהר, על רקע רחוב נטוש ומסתורי בשעת לילה מאוחרת.

== קבלת פנים ==
בשנת 2003 דורג האלבום במקום ה 100 בדרוג 500 האלבומים החשובים ביותר של כל הזמנים על ידי המגזין רולינג סטון. כמו כן מופיע האלבום בספר "1001 אלבומים שאתה חייו לשמוע לפני מותך", שנכתב על יד רוברט דימרי. בשנת 2007 הוא נבחר על ידי טיים מגזין לאחד מ 100 האלבומים של כל הזמנים.

== השפעה ==
* שיר הנושא "In the Wee Small Hours of the Morning", הוקלט על ידי מספר אמנים לאחר גרסתו של סינטרה: ג'וני הארטמן, אסטרוד ז'ילברטו, קרלי סיימון, ארט בלייקי, תזמורתו של קאונט בייסי, ווס מונטגומרי ורבים אחרים.
* עטיפת אלבומו של הזמר טום וייטס, The Heart of Saturday Night, מבוססת רבות על עטיפת האלבום ובכמה אתרי אינטרנט הועלתה הסברה כי גם האלבום עצמו מושפע מיצירתו של סינטרה.

== משתתפים ==
* פרנק סינטרה - קולות
* נלסון רידל - מעבד, מנצח

== רשימת הקטעים באלבום ==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת קפיטול רקורדס
Songs for Swingin' Lovers

Songs for Swingin' Lovers הוא אלבום של הזמר פרנק סינטרה, האלבום הוקלט באולפני KHJ שבהוליווד בשנת 1956.
== הפקה ==
לאחר אלבומו המצליח In the Wee Small Hours, החליט סינטרה כי הוא זקוק לשינוי והחליט להקליט אלבום שירי פופ קלאסיים במקצב, ג'אזי, מהיר יותר, שחזר והראה את השפע הקיים בסגנון מוזיקלי זה, כפי שהראה באלבומיו הקודמים, Songs for Young Lovers ו Swing Easy!.

בעטיפת האלבום המקורי, נראה סינטרה מפנה את פניו מהזוג הצעיר, אך בשנת 1957 החליטה חברת קפיטול לשנות את עטיפת האלבום כך שפניו יפנו אל הזוג הצעיר. כל ההוצאות המאוחרות יותר של אלבום שמרו על גרסה זו של העטיפה.

בשנת 2000, "Songs For Swinging Lovers", הוכנס להיכל התהילה של הגראמי

בשנת 2003, נבחר האלבום למקום ה 302 ברשימת המגזין רולינג סטון, של 500 האלבומים הגדולים בכל הזמנים.

האלבום היה לאלבום האמריקני הראשון שהגיע למקום הראשון במצעד האלבומים הבריטי, הוא שהה במקום זה במשך שבועיים.

== משתתפים ==
* פרנק סינטרה - קולות
* נלסון רידל - מארגן, מנצח

== רשימת הקטעים באלבום ==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קפיטול רקורדס
סן סקונדו (אי)

גשר החירות.]]
סן סקונדו (באיטלקית: San Secondo) הוא אי קטן ובלתי מיושב בלגונת ונציה שבאיטליה.

==היסטוריה==
בשנת 1034 בנתה באי משפחת באפו כנסייה ומנזר עבור נזירות בנידיקטיניות. במנזר הופקדו שרידים של ארזמוס הקדוש. 

בשנת 1237 הועברו אל המנזר שרידיו של סקונדוס הקדוש מאסטי, ובהתאם שונה שם האי. 

בשנת 1533 הוחלפו הנזירים באי במנזירים מהמסדר הדומיניקני, ובשנת 1566 האי הפך לבית חולים למצורעים. 

בשנת 1569 בעקבות שרפה שפרצה בארסנאלה, הועברו אל האי מחסני אבק השרפה של הרפובליקה של ונציה.

בשנת 1806, לאחר שנפוליאון בונפרטה כבש את ונציה, גורשו הנזירים מהאי, מבני המנזר נהרסו ועל האי הוקם מחנה צבא.

כיום האי נטוש.

==קישורים חיצוניים==

קטגוריה:איים בלגונת ונציה
קטגוריה:איים לא מיושבים
מוסקט (אלבום)

מוסקט הוא אלבום משותף לאריק איינשטיין ושלום חנוך, שיצא לאור בשנת 1999.

רף הציפיות מהאלבום היה גבוה, עקב שיתופי הפעולה הקודמים בין איינשטיין לחנוך באלבומים "שבלול" ו"פלסטלינה" שיצאו בשנת 1970. על העיבודים וההפקה המוזיקלית של האלבום הופקדו חנוך, משה לוי ואמיר צורף. חנוך הלחין את כל שירי האלבום וכתב גם את המילים לשישה מהשירים. איינשטיין כתב את המילים לשישה שירים, ויואב פורת כתב את המילים לשיר "ללא מוצא".

"מוסקט" היה האלבום האחרון אותו הקליט איינשטיין באולפן מסחרי. את כל אלבומיו הבאים הקליט באולפנים הפרטיים בבתיהם של המוזיקאים עמם עבד (יזהר אשדות, פיטר רוט, גיא בוקאטי).

מתוך האלבום יצאו הסינגלים "כל אחד רוצה", "שמור על עצמך", "גיטרה וכינור" ו"איך זה את". בשנת 2016 הקליט שלום חנוך גרסת כיסוי לשיר "איך זה את" בדואט עם הזמרת שרית חדד, והוציא אותה כסינגל. הביצוע הופיע באלבומו של חנוך - "זום".

==רשימת רצועות==

העיבודים בוצעו על ידי שלום חנוך, משה לוי ואמיר צורף.

==משתתפים==

קטגוריה:אלבומי 1999
קטגוריה:אלבומי אריק איינשטיין
קטגוריה:אלבומי שלום חנוך
קטגוריה:אלבומים משותפים
קטגוריה:אלבומים בעברית
קטגוריה:אלבומים שהופקו על ידי אמיר צורף
קטגוריה:אלבומים שהופקו על ידי מיכאל תפוח
קטגוריה:אלבומים שהופקו על ידי משה לוי
קטגוריה:אלבומים שהופקו על ידי שלום חנוך
קטגוריה:אגוז בתרבות
קטגוריה:אלבומי חברת NMC יונייטד אנטרטיינמנט
מחוזות ברבדוס

מבחינה מנהלית ברבדוס מחולקת ל-11 מחוזות (Parish, קהילה) בהתאם למסורת הנוצרית. עם תחילת ההתיישבות האנגלית בשנת 1629 הוקמו 6, ובשנת 1645 הוכרז על 5 מחוזות נוספים.

{| border="1" cellspacing="0" style="border-collapse:collapse;" class="wikitable sortable"
|-
!#!!מחוז!! בירה!! שם בשפת המקור !! אוכלוסייה2010 !!שטח
|-
|1|| סנט לוסי|| קראב היל|| Saint Lucy||9,758 ||36 
|-
|2|| סנט פיטר|| ספייטסטאון|| Saint Peter ||11,300||34 
|-
|3|| סנט אנדרו|| גרינלנד|| Saint Andrew||5,139 	 ||36 
|-
|4|| סנט ג'יימס|| הולטאון|| Saint James ||28,498||31 
|-
|5|| סנט תומאס||הילבי|| Saint Thomas||14,249 ||34 
|-
|6|| סנט ג'וזף||בת שבע|| Saint Joseph||6,620 ||26
|-
|7||סנט מייקל|| ברידג'טאון|| Saint Michael||88,529||39 
|-
|8||סנט ג'ורג'|| באקלי|| Saint George||19,767||44 
|-
|9|| סנט ג'ון||בלטמנסה|| Saint John||8,963 ||34 
|-
|10|| קרייסט צ'רץ' || אויסטינס|| Christ Church||54,336||57
|-
|11|| סנט פיליפ||קריין|| Saint Philip||30,662 ||60 
|-
|}

==קישורים חיצוניים==

קטגוריה:ברבדוס: חלוקה מנהלית
סקונדוס מאסטי

סקונדוס מאסטי (באיטלקית: Secondo di Asti; נפטר ב-119) הוא קדוש נוצרי.

יום חגו של סקונדוס, בכנסיית הקתולית, נחוג ב-29 במרץ, אולם באסטי (עירו של הקדוש) נחגג יום חגו עד המאה ה-15 ב-30 במרץ וכיום ביום שלישי הראשון של חודש מאי.

סקונדוס, שהיה חייל בצבא הרומי וחבר בלגיון תבי, הוכרז כקדוש לאחר שראשו נערף באסטי במצוות הקיסר הדריאנוס בשל היותו נוצרי. 

על פי האמונה הנוצרית, סקונדוס ביקר באסטי, ויחד עם חבר סאפריקיוס הם נסעו לטורטונה שם פגש סקונדוס את הבישוף הראשון של העיר - מארקיאן מטורטונה (שאף הוא הוצא להורג במצוות האדריאנוס).

בעקבות הפגישה המיר סקונדוס את דתו לנצרות. חברו, סאפריקיוס ניסה לשכנעו לעזוב את הנצרות, ושסקונדוס סירב הוא הוצא להורג.

שרידיו הוטמנו ב-1237 באי סן סקונדו הקרוי על שמו.

==קישורים חיצוניים==

* [https://web.archive.org/web/20150924093710/http://www.saintpatrickdc.org/ss/0329.shtml קדושים נוצרים שיום חגם הוא ב-29 במרץ]

קטגוריה:קדושים נוצרים
קטגוריה:נפטרים ב-119
מפלגת הפיראטים של שוודיה

מפלגת הפיראטים (בשוודית: Piratpartiet) היא מפלגה שוודית הדוגלת במדיניות מתירנית כלפי שיתוף קבצים, בביטול זכויות יוצרים ופטנטים, ובהגברת השקיפות השלטונית, חופש המידע והגנת הפרטיות. המפלגה אינה רואה את עצמה חלק מהקשת הפוליטית המסורתית של ימין ושמאל.
==היסטוריה==
המפלגה הוקמה ב-1 בינואר 2006, ובראשה עומד ריקארד פאלקווינגה. בבחירות שנערכו לפרלמנט השוודי באותה שנה קיבלה המפלגה 0.63% מקולות הבוחרים, ולא עברה את אחוז החסימה, שעומד בשוודיה על 4%. ביוני 2006 פשטה משטרת שוודיה על משרדי אתר ההורדות הלא חוקי The Pirate Bay, בעקבות הפשיטה וניסיון הסגירה של האתר זינק מספר הפעילים והתומכים של המפלגה.

בבחירות לפרלמנט האירופי שנערכו בשנת 2009 קיבלה 7.1% מקולות הבוחרים, וקיבלה בתחילה מושב אחד בפרלמנט, אותו אייש סגן יושב ראש המפלגה, כריסטיאן אנגסטרם. לאחר אשרור אמנת ליסבון והעלאת מספר הנציגים השוודים בפרלמנט האירופי מ-18 ל-20, החלה לכהן נציגה שנייה מטעם המפלגה. לאחר בחירות שנערכו בשנת 2014 המפלגה איבדה את ייצוגה בפרלמנט האירופי.

בשנים הראשונות לפעילותה היא צברה פופולריות רבה, ובמחצית 2009 נרשמו בה כ-49 אלף חברים. המפלגה הפעילה גם תנועת נוער, "הפיראט הצעיר" (Ung Pirat), שבה היו חברים, נכון לשנת 2009, 20,700 חברים, מה שהופך אותה באותה עת לתנועת הנוער הפוליטית הגדולה בשוודיה.

המפלגה היוותה השראה למפלגת הפיראטים של גרמניה, ואחר כך מפלגות פיראטים בכל רחבי העולם, כולל בישראל.

המפלגה כשלה בבחירות לפרלמנט השוודי בארבע הפעמים בהם התמודדה (2006, 2010, 2014, 2018), וקיבלה פחות מאחוז מהקולות. בבחירות לפרלמנט האירופי ב-2014 וב-2019 לא עברה את אחוז החסימה.

לאחר שהגיעה לשיא של כ-50,000 חברי מפלגה בסוף 2009, מספר החברים ירד בהתמדה לכ-2,500 חברי מפלגה בתחילת 2020.

== ראו גם ==
* האינטרנציונל של מפלגות הפיראטים

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שוודיה: מפלגות
שוודיה
קטגוריה:מפלגות שהוקמו ב-2006
מקדש שלושת האמגושים

מקדש שלושת האמגושים ב[[קתדרלת קלן]]
הסרקופג מהצד
המקדש בקתדרלת קלן
המקדש באפסיס
פרט: הנביא נחום
מקדש שלושת האמגושים (בגרמנית: Dreikönigsschrein) הניצב בקתדרלת קלן הוא תיבת שרידי קדושים (רליקיוויאריום) המכילה לפי המסורת את עצמותיהם של שלושת האמגושים (הידועים גם כשלושת המלכים או שלושת החכמים מהמזרח), שביקרו את מריה וישו בבית לחם וסגדו לו.

התיבה עצמה היא סרקופג והיא ניצבת בתיבת זכוכית מאחורי המזבח הראשי באפסיס של קתדרלת קלן הגותית. התיבה נחשבת לשיאה של האמנות המזאנית, תת-סגנון של הרומנסק, שהתפתח בעמקי המז והריין. מקדש שלושת האמגושים הוא תיבת שרידי הקודש הגדולה ביותר בעולם המערבי.

== היסטוריה ==
שרידי שלושת האמגושים אוחסנו והוצגו במקור בקונסטנטינופול, אך הובאו למילאנו ב-344 על ידי אוסטרוגיוס הראשון, הבישוף של מילאנו. ב-1164 העביר פרידריך ברברוסה, קיסר הקיסרות הרומית הקדושה, את השרידים ממילאנו לקלן, והם נמסרו לארכיבישוף ריינאלד פון דאסל (Rainald von Dassel). לפי "חיי אוסטורגיוס" (Vita Eustorgii) נבנה המקדש בימיו של הבישוף פיליפ הראשון פון היינסברג (Philipp I. von Heinsberg) שכיהן בין 1167–1191:
<div style="direction: ltr;">

</div>

חלקים מהתיבה תוכננו בידי הצורף המפורסם מימי הביניים ניקולס מוורדון (Nikolaus von Verdun 1130-1205), שהתחיל לעבוד עליה בסביבות 1190 והמלאכה נשלמה ב-1220 לערך, לאחר מותו.

בשנת 1199 העניק הקיסר אוטו הרביעי שלושה כתרי זהב במתנה לכנסייה של קלן. כתרים אלה נועדו עבור שלושת האמגושים. בגלל חשיבות המקדש והקתדרלה לעיר, נראים שלושה כתרים, המסמלים את שלושת האמגושים, בסמלה של העיר.

לשרידי האמגושים הייתה חשיבות דתית עצומה, והקתדרלה הייתה לאתר עלייה לרגל. עובדה זו חייבה את הריסתה והקמת מבנה חדש שיהלום את המעמד והצרכים, ואבן הפינה הונחה ב-15 באוגוסט 1248. בית המקהלה, שנבנה בסגנון גותי קורן (Rayonnant) בניצוחו של רב הבנאים מאסטר גרהרד, נחנך ב-27 בספטמבר 1322 ושרידי האמגושים הונחו באותו מעמד באפסיס במבנה.

ב-20 ביולי 1864, נפתח הסרקופג ובתוכו נתגלו שרידי שלוש גופות לצד המטבעות שהניח בה הארכיבישוף פיליפ הראשון פון היינסברג. עד ראייה מתאר זאת:

העצמות נעטפו שוב בבד והושבו לתיבה.

אף שב-1794 התיבה קוצרה כאשר הוחבאה מפני חייליו של נפוליאון, היא שוחזרה לממדיה המקוריים בשחזור שנערך בין השנים 1961–1973.

==תיאור==
רוחבה של התיבה הוא 110 ס"מ, גובהה 153 ס"מ ואורכה 220 ס"מ. היא מעוצבת בצורת בזיליקה ובה שני סרקופגים בצדדים וסרקופג נוסף מוגבה ביניהם. שלושת הסרקופגים צמודים זה לזה. התיבה עשויה מעץ ומצופה בזהב, בכסף ובאמייל, ומעוטרת ביותר מאלף יהלומים וחרוזים.

על החלק החיצוני של התיבה נראות 74 דמויות מרכזיות מגולפות מצופות בכסף מוזהב. בחלק התחתון של צדדי התיבה נראות דמויות נביאים ומעליהן דמויות של השליחים והמבשרים. בקצה אחד נמצאים: בחלק התחתון, משמאל לימין, תמונות של הערצת האמגושים, המדונה והילד והטבלת ישו; ובחלק העליון ישו על כס המלכות ביום הדין האחרון. בקצה האחר מוצגים סצינות מהפסיון של ישו, ההצלפה בישו וצליבתו בחלק התחתון, ומעליהם תחייתו של ישו. במרכזו של צד זה נראית גם מעין פרוטומה של רינלאנד מדאסל.

==קישורים חיצוניים==

* [http://www.koelner-dom.de/index.php?id=17458&L=1 באתר קתדרלת קלן]
* [https://web.archive.org/web/20070419224147/http://homepages.compuserve.de/dietmarscherm/Eustorgius.htm מידע על שרידי שלושת האמגושים], בגרמנית
* 
* מארק רוז, [http://www.archaeology.org/online/reviews/threekings/ "שלושת המלכים והכוכב"]

== הערות שוליים ==

קטגוריה:יצירות אמנות
קטגוריה:קלן
סן פייטרו די קסטלו

חזית
מבט על סן פייטרו די קסטלו מעשה ידי [[פרנצ'סקו גארדי.]]
סן פייטרו די קסטלו (באיטלקית: San Pietro di Castello) הוא אי בלגונת ונציה המהווה חלק מרובע קסטלו של העיר ונציה. 

שני גשרים מחברים את האי ליתר חלקי העיר. 

מקורו של שם האי במבנה מבוצר שעמד באתר החל מהמאה השישית. במהלך המאה השביעית הפך האי למקום מושבו של הבישוף של ונציה, ובמאה התשיעית כנסיית סן פייטרו שבאי הפכה למקום מושב הבישוף ונותרה מקום מושבו עד שנת 1807. 

==קישורים חיצוניים==

קטגוריה:איים בלגונת ונציה
בראונאו אם אין

בראונאו אם אין (בגרמנית: Braunau am Inn; "בראונאו על האין") היא עיר במחוז בשם זה שבצפון-מערב אוסטריה עילית. העיר נמצאת על גבול גרמניה, במרחק של כ-90 ק"מ ממערב ללינץ וכ-60 ק"מ מצפון לזלצבורג. אוכלוסיית העיר מונה פחות מ-20,000 תושבים, והיא ידועה בעיקר כמקום הולדתו של אדולף היטלר.

==היסטוריה==
בראונאו אם אין נחשבת לאחת הערים העתיקות באוסטריה. היא מוזכרת לראשונה בסביבות שנת 810 לספירה ואת מעמדה כעיר קיבלה בשנת 1260. בראונאו אם אין התפתחה כעיר מבצר בעלת חשיבות מסחרית רבה וזאת עקב מיקומה האסטרטגי על צומת הנהר אין אשר שימש כעורק תחבורה חשוב לשינוע המלח מן המכרות שבאזור זלצבורג.

במהלך השנים עברה השליטה בעיר בין אוסטריה וגרמניה מספר פעמים.<br /> 
בתחילת המאה ה-18 שימשה בראונאו אם אין כמקום משכנו של הפרלמנט הבווארי, במהלך ההתקוממות נגד הכיבוש האוסטרי של בוואריה וכחלק ממלחמת הירושה הספרדית.

במשך השנים הבאות הייתה בראונאו חלק מנסיכות בוואריה הגרמנית, והיא עברה שוב לשליטת אוסטריה בשנת 1779 כחלק מהסכם טשן בין אוסטריה ופרוסיה, אשר שם קץ למלחמת הירושה הבווארית.

בשנת 1809 שוב עברה בראונאו אם אין לשליטת בוואריה כחלק מחוזה פרסבורג אשר נחתם בעקבות תבוסת אוסטריה לכוחות הצרפתיים.

בשנת 1816 חזרה בראונאו אם אין לשליטה אוסטרית והפעם באופן סופי בעקבות הסדרת הגבולות הכללית באירופה לאחר המלחמות הנפוליוניות.

==בית הולדתו של אדולף היטלר==
בית הולדתו של אדולף היטלר ואבן הזיכרון המוצבת לפניו
בית הולדתו של היטלר נמצא ברחוב זלצבורגר פורשטט מס' 15 בעיר. בית המשפחה שימש גם כבית הארחה שהופעל בידי הוריו של היטלר, עבור אורחים שהכיר אביו בתפקידו כעובד מכס בגבול בין אוסטריה וגרמניה. המשפחה התגוררה בבית עד שנת 1892 שבה הועבר אביו לתפקיד בעיר פסאו, והעתיק איתו את משפחתו.

לאחר מלחמת העולם השנייה הושכר הבית לממשלת אוסטריה ושימש כספרייה ציבורית וסניף של בנק. החל מאמצע שנות השבעים פועל בבניין סניף של ארגון צדקה המסייע ברכישת מקצוע ותעסוקה לבעלי מוגבלויות.

במשך השנים התנגדו בעלי הנכס, שאינם קשורים למשפחת היטלר, להצבת לוח זיכרון לקורבנות הנאציזם על הבניין, לטענתם עקב פגיעה לא מוצדקת ברכושם הפרטי ביחד עם חשש מהפיכת המקום למוקד עימות בין נאו-נאצים למתנגדיהם.

בשנת 1989 הוצבה ביוזמת ראש העיר מצבת זיכרון לקורבנות מלחמת העולם השנייה, על קרקע ציבורית, מול בית הולדתו של היטלר. מצבת הזיכרון עשויה מאבן שהובאה ממחנה הריכוז מאוטהאוזן ועליה חקוק (בתרגום חופשי מגרמנית):

"לכבוד השלום, החירות, והדמוקרטיה. מיליוני קורבנות מתריעים: לעולם לא עוד פאשיזם".

בדצמבר 2016 החליטה ממשלת אוסטריה להפקיע את הנכס מידי בעליו, ולפתוח בו מרכז סיוע לבעלי מוגבלויות. כמו כן מקודם רעיון להקים במקום בית האחריות.

==אקלים==

==ראו גם==
* רנסהופן (בראונאו)

==קישורים חיצוניים==

* 
* 

==הערות שוליים==

קטגוריה:אוסטריה עילית: ערים
קטגוריה:יישובים שהוקמו במאה ה-9
אליהו מני (שופט)

אליהו משה מני (ה'תרס"ח, 23 בדצמבר 1907 – כ"ה בטבת תשנ"ג, 18 בינואר 1993) היה שופט בית המשפט העליון.

==ביוגרפיה==
מני נולד ב-23 בדצמבר 1907 בחברון למשה מני וללאה בת אדוארד אשכנזי, יוצאי עיראק. אביו נמנה עם משפחת מני, מהוותיקות בעיר חברון, נכד לרב אליהו מני. סיים לימודיו בבית המדרש העברי למורים בירושלים ולאחר מכן למד משפטים באוניברסיטת ליברפול. בשנת 1932 הוסמך באנגליה כעורך דין וכנוטריון. בשבע שנות שהותו באנגליה שימש מורה בתלמוד תורה, ועמו גם הרב איסר יהודה אונטרמן.

בשובו לארץ ישראל (1933) עסק בהוראת משפט אנגלי בבית הספר המנדטורי למשפטים בירושלים. בסוף שנת 1933 הומלץ לקבל רישיון עריכת דין על ידי המועצה המשפטית הממשלתית. הקים משרד פרטי לעריכת דין, בשותפות עם גיסו צבי עלי בקר, ופעל גם לגאולת שטח בהר טוב עליו הוקמה תעשיית המלט "שמשון". בשנים 1942–1948 שימש קונסול בפועל של מקסיקו לארץ ישראל, עבר הירדן, סוריה ולבנון. בתקופת המצור על ירושלים שירת במשמר העם.

ב-15 ביולי 1948 מונה לכהונת שופט בית המשפט המחוזי בירושלים. ב-1 בדצמבר 1952 מונה לנשיא בית המשפט המחוזי בירושלים, וכן השופט המוסמך היחיד בארץ לדיון בערעורים בנושאי מס הכנסה ותביעות כנגד משרד הביטחון.

בשנת 1956 מונה על ידי הממשלה לעמוד בראש ועדת מני שחקרה את מאבקי השבת בירושלים ואת פרשת מותו של פנחס סגלוב.

מועמדותו לבית המשפט העליון נידונה כבר בשנת 1953, אך נפסלה עקב גילו הצעיר וניסיונו המועט. בשנת 1959 סירב מני שתוצג מועמדותו לשם מינוי שופט ממוצא ספרדי לבית המשפט. ב-7 בפברואר 1962 מונה לכהונת שופט בית המשפט העליון והיה לשופט הראשון ממוצא ספרדי בבית משפט זה. מני סיפר אחר כך שחווה גזענות עקב היותו ספרדי משאר חבר השופטים, ביניהם מנה את השופט משה זילברג. בבחירות 1968 לנשיאות ישראל ובבחירות 1973 לנשיאות ישראל הוצע כמועמד לתפקיד נשיא ישראל על ידי אריה (לובה) אליאב. ב-23 בדצמבר 1977 סיים את כהונתו כשופט בית המשפט העליון עם הגיעו לגיל פרישה. באותה שנה שימש יו"ר ועדת הבחירות המרכזית לכנסת התשיעית.

==חיים אישיים==
בראשית שנות הארבעים נישא מני לצפורה גמזו (אחותו של מבקר הספרות חיים גמזו), ילידת רוסיה שעלתה ארצה בילדותה, בשנת 1924. שתי בנותיהם הן השופטת מוסיה ארד (נשיאת בית המשפט המחוזי בירושלים בדימוס) ורעיה, אשתו של ישראל טילן.

==לקריאה נוספת==
* 

==קישורים חיצוניים==
* 
* 
* 
* 
* 

==הערות שוליים==

קטגוריה:חברון: אישים בתקופה העות'מאנית ובתקופת המנדט
קטגוריה:משפחת מני
קטגוריה:בוגרי אוניברסיטאות ומכללות בממלכה המאוחדת
קטגוריה:שופטי בית המשפט העליון
קטגוריה:יושבי ראש ועדת הבחירות המרכזית
קטגוריה:אנשי היישוב ילידי הארץ
קטגוריה:נשיאי בית המשפט המחוזי בירושלים
קטגוריה:מועמדים לתפקיד נשיא מדינת ישראל
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1907
קטגוריה:ישראלים שנפטרו ב-1993
איינה

איינה (בערבית: اين – איפה) הוא מנוע חיפוש הנמצא בבעלות חברת איינה.

מנוע החיפוש של איינה החל לפעול בשנת 1997 עם משרד ראשי אחד שהיה בלבנון. לאתר משתמשים מכל רחבי המזרח התיכון וצפון אפריקה, ונכון לשנת 2009 נוספו למערכת האתר משרדים בארצות הברית ובדובאי.

דף הבית של איינה מעוצב בפשטות ומורכב מהלוגו של איינה, תיבת החיפוש וכותרות אקטואליות.

== שירותים עיקריים ==
* פורטל אינטרנט
* מנוע חיפוש
* דואר אלקטרוני

==קישורים חיצוניים==
* 

קטגוריה:מנועי חיפוש
מחוזות גואטמלה

מבחינה מנהלית גואטמלה מחולקת ל-22 מחוזות (departamentos) אשר מחולקים לנפות.

מפת מחוזות גואטמלה

{| border="1" cellspacing="0" style="border-collapse:collapse;" class="wikitable sortable"
|-
| מס' ||מחוז|| בירה|| שם בשפת המקור || אוכלוסייה נכון לשנת 2018 ||שטח
|-
|1 || מחוז אלטה וראפאס|| קובאן|| Alta Verapaz||1,215,038 ||8,686
|-
|2 || מחוז באחה וראפאס ||סלמה|| Baja Verapaz||299,476 ||3,124 
|-
| 3 ||מחוז צ'ימלטננגו||צ'ימלטננגו|| Chimaltenango||615,776 ||1,979 
|-
| 4|| מחוז צ'יקימולה|| צ'יקימולה|| Chiquimula ||415,063	 ||2,376 
|-
|5 || מחוז פטן||פלורס|| Petén ||545,600 ||35,854 
|-
|6 || מחוז אל פרוגרסו||גואסטטויה|| El Progreso||176,632	 ||1,922
|-
|7 || מחוז אל קיצ'ה|| סנטה קרוס דל קיצ'ה|| El Quiché||949,261 ||8,378 
|-
|8 ||מחוז אסקואינטלה|| אסקואינטלה|| Escuintla|| 733,181 ||4,384 
|-
|9|| מחוז גואטמלה|| גואטמלה סיטי|| Guatemala ||3,015,081	 ||2,126 
|-
|10 ||מחוז וֶוֶוטננגו ||וֶוֶוטננגו || Huehuetenango ||1,170,669 ||7,400 
|-
|11 ||מחוז איסבאל ||פוארטו באריוס|| Izabal || 408,688 ||9,038 
|-
|12 ||מחוז חלפה|| חלפה|| Jalapa||342,923 ||2,063 
|-
| 13 ||מחוז חוטיאפה|| חוטיאפה|| Jutiapa||488,395 ||3,219 
|-
| 14||מחוז קצאלטננגו|| קצאלטננגו|| Quetzaltenango || 799,101||1,951 
|-
|15 ||מחוז רטאלולאו||רטאלולאו|| Retalhuleu|| 326,828 ||1,856 
|-
|16 ||מחוז סקאטאפקס ||אנטיגואה גואטמלה|| Sacatepéquez|| 330,469 ||465
|-
|17 ||מחוז סן מרקוס|| סן מרקוס|| San Marcos ||1,032,277 ||3,791 
|-
|18 ||מחוז סנטה רוסה|| קואילאפה|| Santa Rosa|| 396,607 ||2,955 
|-
|19||מחוז סולולה|| סולולה|| Sololá ||421,583 ||1,061 
|-
|20 ||מחוז סוצ'יטפקס||מסאטננגו|| Suchitepéquez ||554,695 ||2,510 
|-
|21 ||מחוז טוטוניקפאן||טוטוניקפאן|| Totonicapán ||418,569 ||1,061 
|-
|22 ||מחוז סקאפה||סקאפה|| Zacapa ||245,374 ||2,690 
|-
|}

==קישורים חיצוניים==

* [https://www.censopoblacion.gt/archivos/resultados_censo2018.pdf נתוני אוכלוסין, 2018]

קטגוריה:גואטמלה: חלוקה מנהלית
דראם ארמני

דראם (בארמנית: Դրամ; סימון לפי תקן ISO 4217: AMD) הוא ההילך החוקי של ארמניה. דראם אחד מתחלק ל-100 לומה. מקור המילה דראם הוא שמו של המטבע דרכמה היווני, משמעות המילה היא ממון, כסף.

==היסטוריה==
הדראם הראשון המוזכר בהיסטוריה הארמנית היה בין 1199 ל-1375.
ב-1993 שנתיים אחרי קיבלה ארמניה עצמאות מחודשת הוחלט להחזיר את הדראם לשימוש רשמי בארמניה.
לדראם היו שתי גרסאות- אחת שהוצאה לאור בין 1993 ל-1995 והוצאה משימוש לחלוטין ב-2005. הגרסה השנייה הודפסה בין השנים 1998 והוצאה לאחרונה ב-2007.

===גרסה ראשונה===

<gallery>
תמונה:10 Armenian dram - 1993 (reverse).png
תמונה:25 Armenian dram - 1993 (reverse).png
תמונה:50 Armenian dram - 1993 (reverse).png
תמונה:100 Armenian dram - 1993 (reverse).png
תמונה:200 Armenian dram - 1993 (reverse).png
תמונה:500 Armenian dram - 1993 (reverse).png
תמונה:1000 Armenian dram - 1994 (reverse).png
תמונה:5000 Armenian dram - 1995 (reverse).png
</gallery>

===גרסה שנייה===

<gallery>
תמונה:50 Armenian dram - 1998 (reverse).png
תמונה:100 Armenian dram - 1998 (reverse).png
תמונה:500 Armenian dram - 1999 (reverse).png
תמונה:1,000 Armenian dram - 1999 (reverse).png
תמונה:5,000 Armenian dram - 1999 (reverse).png
תמונה:10,000 Armenian dram - 2003 (reverse).png
תמונה:20,000 Armenian dram - 1999 (reverse).png
תמונה:50,000 Armenian dram - 2001 (reverse).png
</gallery>

==שערי חליפין==

==קישורים חיצוניים==

* [http://www.cba.am/ הבנק המרכזי של ארמניה], בארמנית ואנגלית
* [http://www.bis-ans-ende-der-welt.net/Armenien-B-En.htm דראם ארמני (שטרות)] (באנגלית) (בגרמנית)

קטגוריה:מטבעות אירופה
קטגוריה:מטבעות
ג'לה

גֵ'לה (איטלקית: Gela) היא עיר בנפת קלטניסטה בדרום סיציליה, איטליה. היא ממוקמת במרחק של כ־84 ק"מ מהעיר קלטניסטה, ושוכנת על גדות הים התיכון. בעיר ישנה אוכלוסייה גדולה יותר מאשר בבירת הנפה קלטניסטה, והיא השנייה בגודלה בנפה מבחינת השטח שלה.

==היסטוריה==

=== העת העתיקה ===
העיר נוסדה בסביבות שנת 688 לפני הספירה בשם גֶלָה על ידי מתיישבים מרודוס ומכרתים, 45 שנים לאחר היווסדה של סירקוסאי. העיר נקראת על שמו של הנהר הסמוך לה גלאס. בתקופת הקולוניזציה היוונית, העיר שגשגה וכעבור מאה אחת בלבד הקימו התושבים את הקולוניה של אקרגס. ההתרחבות הובילה למתחים כלכליים וחברתיים, אשר גרמו להמון העם לעזוב את העיר ולהתיישב בקרבת מקטוריון (Maktorion). אף על פי כן המרד דוכא וההמונים שבו לגלה.

בשנת 484 כבש גלון, שליט גלה, את סירקוסאי והעביר את מרכז שלטונו לשם. אחיו היירון הראשון עלה במקומו לשלטון בגלה. השניים נחלו ניצחון בקרב הימרה, שבו איבד את חייו המצביא הקרתחדשתי חמלקרת.

=== ימי הביניים ===
בשנת 1233 ייסד פרידריך השני את העיר מחדש תחת השם "טרה־נובה" (Terranova), שם שנותר עד לשנת 1927 שאז חזרה העיר לשמה המקורי "ג'לה".

=== העת החדשה ===
ב־9 ביולי 1943 נחתו כוחות אמריקאים בחופי ג'לה במסגרת פלישת בעלות הברית לסיציליה במלחמת העולם השנייה. התקפת נגד של איטליה וגרמניה על האזור, שנודעה בשם הקרב על ג'לה, נהדפה על ידי כוחות בעלות הברית. 

בשנות ה־80 האזור נתקל בכוח ההולך וגובר של ארגון המאפיה "סְטידָה" (Stida) אשר ביצע שורה של מעשי אלימות ורצח.
קתדרלת ג'לה

== אתרים בעלי חשיבות ==
* אקרופוליס
* מוזיאון ארכאולוגי אזורי
* האתר הארכאולוגי Capo Soprano
* מקדשים יווניים
* קתדרלה המוקדשת למריה הקדושה

== ערים תאומות ==

* 
* 
* 

== קישורים חיצוניים ==

* 
* [http://www.regione.sicilia.it/beniculturali/dirbenicult/attika/index.html מידע ארכאולוגי על ג'לה] או 
* [https://www.ancient.eu/Gela/ Piccolo, Salvatore. Gela. Ancient History Encyclopedia]
* 

קטגוריה:סיציליה: ערים
קטגוריה:איטליה: ערי חוף
סימקה

סימקה 1000
סימקה 1100
סימקה 1301
סימקה (ראשי התיבות מצרפתית של Société Industrielle de Mécanique et Carrosserie Automobile) היה יצרן רכב צרפתי שהחל לייצר מכוניות ב-1934.

==היסטוריה==
החברה הוקמה על ידי פיאט על מנת לאפשר לה להימנע ממכסים שהוטלו בצרפת על יבוא כלי רכב. כל דגמי המכוניות הראשונים של סימקה היו דגמים של פיאט שיוצרו ברישיון. ב-1958 רכשה קרייזלר את השליטה בסימקה, וסימקה החלה לייצר מכוניות באופן עצמאי. ב-1970 הפכה סימקה באופן רשמי לקרייזלר-צרפת. ב-1978 מכרה קרייזלר את קרייזלר-צרפת ל-PSA פיג'ו-סיטרואן. ב-1980 הפסיקה PSA למכור דגמים בשם סימקה, וחלק מהדגמים המשיכו להימכר תחת השם טלבו, עד 1986.

==דגמים==
* סימקה 5
* סימקה 6
* סימקה 8
* סימקה 9
*סימקה ארונד ספורט
* סימקה שאמבור (Simca Chambord)
*סימקה 9 ארונד
*סימקה ואדאט (דגמי משנה: טריאנון, ורסיי, רז'נס, מרלי, פרסידנס, אריאן, בולייה, שמבו)
* סימקה אריאן
*סימקה 1000
*סימקה 1100
*סימקה 1200
*סימקה 1300/1500
*סימקה 1301/1501
*סימקה קרייזלר 160
*סימקה קרייזלר 180
*סימקה קרייזלר 1307
*סימקה מהטרה בגירה

===דגמים שיוצרו בברזיל===
* סימקה אספלנדה

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:יצרני רכב צרפתיים
קטגוריה:קבוצת PSA
הפארק הלאומי פורנולולו

הפארק הלאומי פורנולולו (באנגלית: Purnululu National Park) משתרע על פני כ-2,400 קמ"ר בצפון-מזרח אוסטרליה המערבית. הוא הוכרז כפארק לאומי ב-1987 וכאתר מורשת עולמית ב-2003. פירוש שמו של הפארק בשפת הקיג'ה הוא "אבן חול", כשמם של הסלעים המאפיינים אותו.
== גאוגרפיה ==
את הפארק חוצה רכס באנגל באנגל (Bungle Bungle Range), הכולל גבעות קטנות, קוניות וסימטריות המפוספסות בכתום ושחור. הצבע הכתמתם נוצר כתוצאה מקיומו של ברזל מחומצן ואילו את הצבע האפרפר גורמות כחוליות. הרכס החל להיווצר לפני 350 עד 375 מיליון שנה, והגבעות החלו להיפרד זו מזו לפני כ-20 מיליון שנה, כתוצאה מתהליכי סחיפה. גובהה של הפסגה הגבוהה ביותר ברכס 578 מטר מעל פני הים. מתחתיו משתרעים מישורים מכוסים צמחייה.

הצמחייה במישורים שסביב הגבעות משקפת את מיקומו של הפארק בתפר שבין הסוואנה הטרופית לבין המדבר, והיא כוללת בעיקר אזורים מיוערים או אזורי עשב שבהם גם עצי אקליפטוס, שיטה וגרווילאה. בחלק הצפוני, הלח יותר, נפוצים גם דקלים, סחלבים ו-17 מיני שרכים. בפארק כולו 653 מיני צמחים.

בתחומי הפארק 298 מיני בעלי חוליות, בהם 149 מיני ציפורים, 81 מיני זוחלים, 41 מיני יונקים, 15 מיני דגים ו-12 מיני צפרדעים. עם הציפורים המצויות בפארק נמנים שרקרקי קשת, תוכונים ובזים אוסטרלים אפורים. היונקים כוללים מכרסמים, עטלפים, וכן שלושה סוגי קנגוראים: וולאבי חד-זנב, וולאבי הסלעים ווולארו מצוי. בין הזוחלים ניתן למצוא לטאות כוח וחומטיים.

אבוריג'ינים הגיעו לאזור בו מצוי כיום הפארק לפני כ-40 אלף שנים, וחיו באזור נהר אוֹרד. עדויות לקיומם מספקים ציורי סלע, אתרי קבורה וכלים שונים שנמצאים בו. בשנות ה-80 של המאה ה-19 הגיעו לאזור הלבנים הראשונים, לאחר מציאת זהב בהולז קריק. להגעתם של הלבנים היו השפעות סביבתיות וחברתיות על האזור: עדרי בקר גדולים שהביאו עמם שינו את המאזן האקולוגי, ותרבותם ומנהגיהם של האבוריג'ינים החלו להיעלם. תושבים אבוריג'ינים מעורבים כיום בניהולו של הפארק.

הפארק ממוקם בחבל ארץ נידח, והגישה אליו כרוכה בנסיעה בת 3 שעות ברכב שטח, והיא אינה אפשרית בעונה הגשומה, הנמשכת כארבעה חודשים. מדי שנה מבקרים בו כ-20 אלף תיירים.

==קישורים חיצוניים==

* 
* [https://web.archive.org/web/20080730160044/http://www.dec.wa.gov.au/hotproperty/property/national-parks/purnululu-national-park-bungle-bungle.html פורנולולו] באתר המחלקה לסביבה ולשימור של ממשלת אוסטרליה

קטגוריה:אוסטרליה: פארקים לאומיים
קטגוריה:אוסטרליה המערבית: גאוגרפיה
מכללת ברקלי למוזיקה

סמל המכללה
מכללת ברקלי למוזיקה (באנגלית: Berklee College of Music) הוא בית ספר למוזיקה בת-זמננו בבוסטון, מסצ'וסטס שבארצות הברית. המוסד מעניק תואר ראשון בתחומים כגון הלחנה של מוזיקת ג'אז ומוזיקה עכשווית, הפקה מוזיקלית, כתיבת פסקולים לסרטים, ניהול, חינוך מוזיקלי, טיפול במוזיקה, כתיבת שירים ותחומים משיקים נוספים.

במוסד לומדים, נכון ל-2017, כ-5,200 סטודנטים וסגל של כ-500 מורים. מכללת ברקלי נחשבת לבית הספר המוביל בעולם בתחום הג'אז והמוזיקה בת זמננו, ובמיוחד ידוע המוסד בתחום נגני הגיטרה בג'אז (בה למדו ולימדו למשל פט מתיני ואל דימיולה).

==תולדות המוסד==
מכללת ברקלי נוסדה ב-1945 על ידי לורנס ברק (Lawrence Berk), שקרא לה "בית המוזיקה של שילינגר" (Schillinger House of Music) על שם מורו יוסף שילינגר. מטרת בית הספר הייתה לפתח וללמד את שיטת שילינגר בקומפוזיציה. בשנת 1954 הורחב היצע הקורסים של המכללה וברק קרא לה על שם בנו, לי ברק (Lee Berk). המכללה קיבלה הכרה אקדמית ב-1973.

בשעה שנוסד כמעט כל המכללות למוזיקה התמקדו במוזיקה קלאסית. מטרת המכללה הייתה להקנות הכשרה רצינית, אקדמית ופורמלית בג'אז, במוזיקה מודרנית ועכשווית ובמקצועות משיקים כגון כתיבה לסרטים, הפקה, ניהול קריירה, ניהול וארגון מסע הופעות ועוד והייתה חלוצה בתחומים אלה. ב-1996 נפתחו פקולטות לחינוך מוזיקלי וטיפול במוזיקה ובשנת 1999 נפתחה מגמה להיפ הופ.

==מוקדים בעלי עניין במכללה==
בנייניה הראשיים של המכללה ממוקמים באזור Back Bay בבוסטון. בניינים נוספים ומעונות סטודנטים פרוסים ברחבי בוסטון. למכללה שלוחה בלוס אנג'לס.
*מרכז ההופעות של ברקלי (The Berklee Performance Center) ממוקם במבנה התיאטרון ההיסטורי "Fenway Theater" ובו 1,200 מושבים. המקום מעלה קונצרטים של סטודנטים ובוגרים, מבוצעות בו הקלטות מקצועיות לתקליטים ומתארחות בו הופעות חיצוניות.
*ספריית המוזיקה על שם סטן גץ כוללת 32,000 הקלטות, 26,000 ספרים, 22,000 ספרי-תווים, וכ-5,000 הקלטות וידאו ו-DVD.
*חברות התקליטים "Heavy Rotation Records" ו-"Jazz Revelation Records" מופעלות על ידי סטודנטים למען סטודנטים ובהן מתפקדים סטודנטים כמפיקים, עורכים וטכנאי הקלטה בהפקות של חבריהם היוצאות לאור באופן מסחרי.
*Cafe 939 הוא בית קפה ובמת הופעות חיות המופעלת על ידי סטודנטים למען סטודנטים.
*תחנת רדיו אינטרנט בשם (Berklee Internet Radio Network (BIRN ומכללה וירטואלית.

==בוגרים==
מבנה כיתות הלימוד של המכללה

===בוגרים נודעים===
בין הבוגרים ניתן למנות את:

עד שנת 2008 זכו 61 מבוגרי ברקלי ב-175 פרסי גראמי, הפרס המשמעותי ביותר במוזיקה המודרנית.

===בוגרים ישראלים===

==דוקטורים לשם כבוד==
דיוק אלינגטון היה הדוקטור לשם כבוד הראשון ב-1971 מאז החלה מסורת של הכתרת דמויות מפתח במוזיקה המודרנית בתואר. בין היתר ניתן התואר לממציא סינטיסייזר מוג, רוברט מוג, ל"מלכת מוזיקת הנשמה" אריתה פרנקלין, לפסנתרן מישל קמילו, למחברת השירים מליסה אתרידג', לזמרת צ'אקה חאן, לזמרים סמוקי רובינסון ופול סיימון ועוד.

==קשר עם בית הספר רימון==
לבית הספר הישראלי למוזיקה "רימון" יש הסכם עם מכללת ברקלי, לפיו תלמיד ברימון יכול, בכפוף להמלצת מוריו, להמשיך לימודים לתואר בברקלי, תוך הכרה בנקודות זכות שצבר ב"רימון".

==קישורים חיצוניים==

* 

* [http://www.berklee.edu אתר הבית של המכללה]

==הערות שוליים==

*
ברקלי
קטגוריה:בוסטון: תרבות
קטגוריה:בוסטון: אוניברסיטאות ומכללות
אנדרטת הלוחם הבדואי

מפת האתר
אנדרטת הלוחם הבדואי נמצאת לצד כביש 77 (כביש המוביל) כקילומטר צפונית למחלף המוביל.

שמות הנופלים חקוקים על אבני זיכרון לבנות במרכז האתר. מדי שנה, ביום הזיכרון לחללי מערכות ישראל, מתקיים במקום טקס ממלכתי - צבאי.

== רקע ==
שיתוף הפעולה בין הבדואים לצה"ל החל עוד במלחמת העצמאות כשבדואים מהשבט ערב אל הייב מהכפר טובא הביעו את רצונם לעזור לכוחות ההגנה כבר בתחילת המלחמה. מפקד הפלמ"ח יגאל אלון הסכים לצרף לפלמ"ח פלוגה של 70 בדואים שכונתה "פל-הייב".

הבדואים שירתו בצה"ל בעיקר בתפקידי גששים ב-1987 הוקם גדוד הסיור המדברי המורכב בעיקר מבדואים ומשתתף בפעולות ביטחון בגזרת רצועת עזה, וב-2015 הוקמה יחידת מרעול לאזור יהודה ושומרון.

== מתחם האנדרטה ==
אנדרטת הלוחם הבדואי נמצאת בתוך אתר הנצחה גדול ומטופח. באתר שתי ככרות, אחת על שם יצחק רבין ולידה אבן שחורה גדולה ועליה חקוקות מילותיה של חמוטל בן זאב: "לתת את הנשמה ואת הלב לתת כשאתה אוהב". הככר הנוספת הקרויה על שם אריאל שרון. עוד באתר רחבת טקסים, גן תבלינים וגן בו הוצבו ממצאים ארכאולוגיים שהתקבלו מרשות העתיקות העוסקים בחיי היום יום בארץ ישראל, כגון בתי בד ועוד.

האנדרטה עשויה בטון שעליו חקוקים בעברית וערבית שמות הנופלים וכן פסוקים בעברית. במקום גם גן הנצחה לחללים שמקום קבורתם לא נודע ובו נמצאים סלעי בזלת שחורים המביעים צער. במרכז האתר נמצא בית יד לבנים ובו חדר הנצחה עם תמונות הנופלים ותיקי זיכרון לכל נופל. בבית גם אולם להתכנסות. באתר יש גם טנק ותותח.

== גלריה ==
<gallery widths="150" heights="150" perrow="4">
קובץ:אנדרטת הלוחם הבדואי(2).jpg|אבני הנצחה
קובץ:תותח באתר ההנצחה ללוחם הבדואי.jpg|תותח באתר ההנצחה
קובץ:הנצחה ללוחמים הבואים שמקום קבורתם לא נודע.jpg|הנצחה ללוחמים שמקום קבורתם לא נודע
קובץ:גן הנצחה לחללים הבדואים.jpg|גן ההנצחה
קובץ:האבן השחורה באתר ההנצחה ללוחם הבדואי.jpg|האבן השחורה באתר ההנצחה
קובץ:Bedouin Soldiers Memorial 2011-9.jpg|שלטים ועליהם תפילת יזכור וסורת אל-פאתחה
</gallery>
==קישורים חיצוניים==

* [http://www.izkor.gov.il/en_650d68dc6763a9cb27675680964cd7f4 אתר הנצחה ללוחם הבדואי], צומת המוביל - אתר "יזכור"
* 

בדואי, הלוחם
בדואי, הלוחם
קטגוריה:החברה הבדואית בישראל
קטגוריה:ישראל: אתרי הנצחה ממלכתיים
טוביה בן אליעזר

רבי טוביה בן רבי אליעזר היה רב ומשורר בחבל הבלקן בסוף המאה ה-11 ובתחילת המאה ה-12, נחשב למנהיגה הרוחני של קהילת יהודי מקדוניה. חיבר את מדרש לקח טוב הנקרא גם "פסיקתא זוטרתא" וכן פירוש לפיוטי אלעזר בירבי קליר.

ידוע עליו שכיהן כרב בקהילת סלוניקי בתקופת מסע הצלב הראשון וכן כי חי בעיר קסטוריה שהייתה נתונה לשליטת האימפריה הביזנטית, בימינו ביוון. וזאת על פי עדות בן ארצו, ר' יהודה ב"ר משה משקוני (מחבר פירוש על פירושו לתנ"ך של רבי אברהם אבן עזרא), וכן ר' מנחם תמר (אף הוא מחבר פירוש על פירוש ראב"ע).

רבי טוביה כתב על חשיבות מסירת דברי התורה שנשמעו מפי הרבנים לדורות הבאים. שכן, דבריהם הם חלק בשרשרת מסורת מימי משה ועד לעתיד לבוא.

רבו היה ר' שמשון, כפי שמזכיר בפירושו למגילת קהלת: " טוביה ב"ר אליעזר אם' (אמר) משום רבו ר' שמשון על ד"ה: דברי חכמים כדרבונות- "צריך לאדם ששומע דברי תורה מפי רבו, שיכניס דבריו בליבו, כדרבן וכמסמרות נטועים, שיהיו דברי תורה נטועים בלבו. בעלי אסופות. לפי שבעלי החכמה נאספים לבית עולמים ולא ימצא מי ילמדנו דברי תורה וכיוון ששמע אל ישכח ואל יסיחם מדעתו ולא יליזו מעיניו. נתנו מרועה אחד כל מה שדברו הנביאים וכל חכמי הדורות כלם נאמרו למשה מסיני שהוא רועה אחד".

==קישורים חיצוניים==

* 
* 
* 
*גרשון ברין, עיונים ב״לקח טוב״ לחמש מגילות — קווים בפרשנות הביזנטית בתחילת האלף השני לספירה, הוצאת הקיבוץ המאוחד תשע״ח.
*גרשון ברין, פרשנים ביזנטיים יהודים באלף השני לספירה — עיונים במשנתם של ר׳ טוביה ב״ר אליעזר, ר׳ מנחם ב״ר שלמה, ר׳ ישעיה מטראני ור׳ מיוחס ב״ר אליהו. ירושלים תשפ״א, הוצאת כרמל.
* 

==הערות שוליים==

קטגוריה:רבנים: ראשונים
קטגוריה:סלוניקי: רבנים
קטגוריה:יהדות הבלקן
מרסל דאדי

מרסל ירמיהו דאדי (צרפתית: Marcel Dadi; 20 באוגוסט 1951 – 17 ביולי 1996) היה גיטריסט צרפתי ממוצא יהודי, אשר התפרסם בזכות טכניקת נגינה וירטואוזית בסגנון Finger Picking ונספה בנסיבות טרגיות באסון התרסקות טיסת TWA 800.

== חייו ==
דאדי נולד בעיר סוסה שבתוניסיה והיגר עם הוריו לפריז בגיל 3. בגיל 10 החל לנגן בגיטרה ולמרות שההשפעות המוזיקליות הראשונות על נגינתו היו מהרוקנרול של שנות החמישים ותחילת שנות השישים הרי שעם הזמן החל לגלות משיכה רבה יותר למוזיקת פולק (בעיקר פולק אמריקאי).

דאדי הושפע מגיטריסטים אמריקאים כמו מרל טראוויס ודוק ווטסון הנחשבים לאבות סגנון ה-Finger Picking, כמו גם ג'רי ריד אשר דאדי הקליט רבות מיצירותיו וכן צ'ט אטקינס אשר הפך את הסגנון לפופולרי בארצות הברית ומחוצה לה. בין דאדי לאטקינס נרקמו קשרי ידידות ודאדי אף כונה "צ'ט אטקינס הצרפתי".

סגנון הנגינה של Finger Picking (הנקרא בשנים האחרונות בשם פינגר סטייל Finger Style) אשר היה פופולרי בארצות הברית בקרב חובבי פולק וקאנטרי לא היה פופולרי באירופה ודאדי התפרסם שם כגיטריסט לאחר זמן רב.

למרות שדאדי לא המציא סגנון חדש אלא שכלל טכניקות נגינה של הגיטריסטים האמריקאים הרי שכן הצליח ליצור צליל ייחודי על ידי שילוב הרמוניות "אירופאיות" יותר המושפעות ממוזיקה קלאסית בסגנון שהוא בעיקרו עממי.

דאדי נהרג בהתרסקות טיסה 800 של TWA מעל לונג איילנד. הוא היה בדרכו חזרה מארצות הברית לצרפת לאחר טקס הנצחתו בהיכל התהילה של מוזיקת הקאנטרי בנאשוויל.

כיהודי, ביקר דאדי בישראל מספר פעמים, ובמותו נקבר בהר הזיתים שבירושלים.

== קישורים חיצוניים ==

* 
* 

קטגוריה:גיטריסטים
קטגוריה:יהודים צרפתים
קטגוריה:צרפתים שנהרגו בתאונות אוויריות
קטגוריה:יהודים הקבורים בהר הזיתים: חלקת הפרושים
קטגוריה:צרפתים שנולדו ב-1951
קטגוריה:צרפתים שנפטרו ב-1996
אנני ורשינג

אנני ורשינג (באנגלית: Annie Wersching; 28 במרץ 1977 – 29 בינואר 2023) הייתה שחקנית טלוויזיה קולנוע אמריקאית, שידועה בעיקר בזכות גילום הדמות רנה ווקר בסדרה "24" וגם בזכות גילום הדמות לילי סלבטור בסדרה "יומני הערפד" בעונה ה-7.

==ביוגרפיה==
ורשינג נולדה וגדלה בסנט לואיס, מיזורי שבארצות הברית. שם היא למדה בתיכון ואחר כך במכללה. בצעירותה, השתייכה ללהקת ריקודים אירים של סנט לואיס. יש לה תואר במחזאות מאוניברסיטת מיליקיין.

== קריירה ==
ורשינג החלה את קריירת הטלוויזיה שלה בתפקיד אורח בסדרה "מסע בין כוכבים: אנטרפרייז" ומשם היא לוהקה לתפקידי אורח בסדרות: "מכושפות", "חושים של רוצח", "על טבעי" ו"פשע מן העבר". החל ממרץ 2007, גילמה את אמילה ג'ופיי באופרת סבון של רשת ABC, "ג'אנרל הוספיטל". בנוסף, שיחקה גם במחזות בתיאטרון.

ורשינג גילמה את דמותה של רנה ווקר, סוכנת FBI, בסדרה "24" בעונות השביעית והשמינית.

ורשינג גילמה את הטייסת אמה ויטמור בסדרה "טיימלס". ב-2014 החלה לשחק בסדרת הטלוויזיה "בוש", לשתי העונות הראשונות, וגילמה את דמותה של פמי דייוויד בסדרת המדע הבדיוני "אקסטנט" ברשת CBS, בכיכובה של האלי ברי.

בשנת 2017 שיחקה בסדרת הטלוויזיה "הבורחים" המבוסס על סדרת הקומיקס "Runaways" בתפקיד של לסלי דין. עונתה השנייה עלתה ב-2018 ועונתה השלישית עלתה ב-2019.

בשנת 2022 גילמה ורשינג את מלכת הבורג בעונתה השנייה של הסדרה "מסע בין כוכבים: פיקארד".

בשנת 2023 גילמה את הרוצחת הסדרתית רוזלינד דייר בעונה 5 של הסדרה "הטירון".

== חיים אישיים ==
בשנת 2020, ורשינג אובחנה במחלת הסרטן. לאחר שאובחנה היא המשיכה לגלם תפקידים שונים, ביניהם מלכת הבורג במסע בין כוכבים: פיקארד והרוצחת סדרתית (רוזלינד דייר) בסדרה הטירון. היא נפטרה בביתה ב-29 בינואר 2023 בגיל 45, והותירה אחריה את בעלה, השחקן סטיבן פול, ושלושה ילדים.

==קישורים חיצוניים==

== הערות שוליים ==

קטגוריה:24 (סדרת טלוויזיה)
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מילקין
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
קטגוריה:אמריקאיות שנפטרו ב-2023
קטגוריה:אמריקאים שנפטרו ב-2023
פלסטרינה (אי)

מיקום האי ב[[לגונת ונציה.]]
פלסטרינה (באיטלקית: Pellestrina) הוא אי המהווה את מחסום היבשה המפריד בין לגונת ונציה לבין הים האדריאטי. האי נמצא דרומית ללידו.
== גאוגרפיה ==
אורכו של האי 11 ק"מ, והאי צר וארוך. במהלך המאה ה-18 נבנו רציפים לאורך חופי האי במטרה למנוע הצפת האי בעת אקווה אלטה. באי ארבעה כפרים:
* סן פייטרו אין וולטה
* פורטו סקו
* סן אנטוניו
* פלסטרינה.
כפרים אלה, בדומה לבוראנו, ידועים בבתיהם הצבעוניים.

עיקר תעשיית האי מתבססת על חקלאות זעירה, תיירות, דיג ועשיית תחרה.

== קישורים חיצוניים ==

קטגוריה:איים בלגונת ונציה
6+

הפאוור ריינג'רס
 (שש פלוס) הייתה רצועת שידור ששודרה בערוץ הילדים בשעות הערב בין השנים 1994–2001. במסגרתה שודרו סדרות אמריקאיות לנוער, בהן "אריזה משפחתית", "אבא חורג, אמא חורגת<nowiki></nowiki>, "הצלצול הגואל", "נשואים פלוס", "פאוור ריינג'רס זיאו", "צער גידול בנות", "קרובים רחוקים מאוד", "מי הבוס?", "על טעם וריח", "שלושה בדירה אחת", "משפחת קוסבי", "רוזאן", "הנסיך המדליק מבל אייר" ו"עולמה הסודי של אלכס מאק". רצועת השידור החלה מדי יום בשעה 19:30 בשנותיה הראשונות ונמשכה עד השעה 22:00, אז החלה הרצועה "הצגה שנייה". בהמשך החלה הרצועה בשעה 18:00.
בנות הפאוור פאף בגרסה המקורית 
משפחת סימפסון
הפסל של צב הנינג'ה רפאל הלבוש בבגדי בלש. הפסל נמצא במוזאון מאדאם טוסו
באפריל 2001 בוטלה הרצועה ובמקומה עלתה הרצועה "טלמאניה". עד שנת 2005 שודרו הסדרות ששודרו בעבר בשש פלוס בשעות של אחר הצהריים והערב, ומאוחר יותר שודרו סדרות אנימציה כגון: "חלולים בחלל", "אוגי והמקקים", "בנות הפאוור פאף", "החיים המודרניים של רוקו", "המופע של רן וסטימפי", "המסכה", "משפחת סימפסון", "המעבדה של דקסטר", "מפלצות אמיתיות", "ג'וני בראבו", "צבי הנינג'ה", "אד, אדד ואדי" ו"אמיץ הכלב הפחדן". לאחר מכן הפסיקו לשדר אותן בערוץ הילדים לחלוטין משנת 2006 וחלקן שודרו בערוצים אחרים. כמו כן שודרו ברצועה זו אנימות רבות שגרמו לשינוי שם הרצועה ל"טלמאנגה" עד הורדתה ב-2009.



קטגוריה:ערוץ הילדים: תוכניות וסדרות
קטגוריה:רצועות שידור בטלוויזיה בישראל
כתונת לילה

כותונת לילה לאיש
כֻּתֹנֶת לַיְלָה היא פיג'מה בצורת שמלה רפויה העשויה מבד רך ונעים: כותנה, פליס, פוליאסטר, משי או סאטן. כותנות לילה לעיתים מעוטרות בתחרה.

כותונת לילה לאישה

לכותונת לילה יכולים להיות שרוולים קצרים או ארוכים. קיימות כתונות במגוון אורכים: כותונת לילה קצרה המגיעה עד הירכיים מכונה "בייבידול" ואילו כותנת ארוכה המגיעה עד כפות הרגליים מכונה לעיתים "נגליג'ה".

==היסטוריה==

==קישורים חיצוניים==

קטגוריה:בגדי נשים
קטגוריה:בגדי שינה
פייר-גבריאל בופרדן

פייר גבריאל בּוּפַרְדָן (בצרפתית: Pierre-Gabriel Buffardin; 1690 – 1768) היה חלילן ומלחין צרפתי מתקופת הבארוק המאוחר. בופרדן נולד בפרובאנס שבצרפת, ובין השנים 1715–1749 ניגן כסולן בחליל בחצר האלקטור של סקסוניה, בדרזדן. עם תלמידיו נמנו, בין השאר, החלילן הווירטואוז הידוע יוהאן יואכים קוונץ וכן אחיו של יוהאן סבסטיאן באך, יוהאן ז'קוב באך, שאותו פגש בקונסטנטינופול.

שתי יצירות שידוע שהוא בעצמו כתב הן סונאטה לחליל, וקונצ'רטו לחליל במי מינור שנכתב בעבור יוהאן יואכים קוונץ. קוונץ העיר עליו "הוא [בופרדן] ניגן רק יצירות מהירות, כי בכך מורי הצטיין".

כיום סבורים שהסוויטה המפורסמת בסי מינור מאת יוהאן סבסטיאן באך נכתבה מחדש על ידי באך לחליל ותזמורת בעבור בופרדן.

==קישורים חיצוניים==

==הערות שוליים==

קטגוריה:חלילנים צרפתים
קטגוריה:מלחינים מתקופת הבארוק
קטגוריה:מלחינים צרפתים במאה ה-17
קטגוריה:מלחינים צרפתים במאה ה-18
קטגוריה:ילידי 1689
קטגוריה:נפטרים ב-1768
גראפיטה

אדינאלדו באטיסטה ליבאנו (נולד ב-2 באפריל 1979 בסאו פאולו שבברזיל) הידוע בשם גראפיטה, הוא כדורגלן עבר ברזילאי ששיחק בעמדת החלוץ.
גראפיטה שיחק בקבוצות שונות בברזיל ובקוריאה הדרומית, וכבש 34 שערים עד חתימתו בלה מאן הצרפתית, בה שיחק 51 משחקים בהם כבש 17 שערים. 

ב-31 באוגוסט 2007 עבר לוולפסבורג תמורת 8 מיליון אירו. בעונת 2008/2009 הוא זכה בתואר מלך שערי הבונדסליגה עם 28 כיבושים ב-25 הופעות, וביחד עם אדין דז'קו הוביל את קבוצתו לזכייה באליפות. הוא זכה גם בתואר כדורגלן השנה בגרמניה. אחד השערים שהבקיע בליגה הגרמנית היה מועמד לפרס שער השנה של פיפ"א לשנת 2009. בשנת 2011 עבר לקבוצת אל-אהלי מאיחוד האמירויות הערביות, יחד איתה זכה בתארים. 

בשנת הצטרף לאל-סאד הקטרית.

ב-27 באפריל 2005 ערך גראפיטה את הופעת הבכורה שלו בנבחרת ברזיל, והבקיע שער במשחק הידידות מול נבחרת גואטמלה. גראפיטה אף זומן לסגל נבחרת ברזיל למונדיאל 2010 ושותף במשחק מול נבחרת פורטוגל.

==קישורים חיצוניים==
* 

* [https://web.archive.org/web/20090719211739/http://en.sambafoot.com/players/744_Grafite.html פרופיל] באתר Sambafoot

קטגוריה:חלוצי כדורגל ברזילאים
קטגוריה:כדורגלנים ברזילאים
קטגוריה:כדורגלני גרמיו
קטגוריה:כדורגלני סאו פאולו
קטגוריה:כדורגלני לה מאן
קטגוריה:כדורגלני וולפסבורג
קטגוריה:כדורגלני שבאב אל-אהלי דובאי
קטגוריה:כדורגלני אתלטיקו פרנאאנסה
קטגוריה:כדורגלני נבחרת ברזיל
קטגוריה:כדורגלני סיאול
קטגוריה:כדורגלני א-סד
קטגוריה:סאו פאולו: כדורגלנים
קטגוריה:כדורגלני מונדיאל 2010
קטגוריה:ברזילאים שנולדו ב-1979
Close to You

Close to You (מאוחר יותר יצא כ-Close to You and More) הוא אלבום מאת הזמר פרנק סינטרה. זה אלבום האולפן ה-13 של הזמר וה-6 בחברת קפיטול רקורדס.

באלבום משתף סינטרה פעולה עם רבעיית כלי מיתר שהובלטה מעל לתזמורת הרגילה שהשתתפה בהקלטת האלבום, שיתוף פעולה זה יצר אווירה חדשה שלא הייתה באלבומי הסווינג הקודמים שלו. האלבום נחשב על ידי מבקרי המוזיקה לאחד המיוחדים שהוציא סינטרה וזאת עקב האווירה השקטה, הרגועה והאינטימית שייצרה רבעיית כלי המיתר.

ההקלטות לאלבום היו מהארוכות שידע סינטרה, והן התפרסו על פני שמונה חודשים וחמישה מפגשי הקלטה.

בניגוד לאווירה המהורהרת ושבורת הלב שאפיינה את אלבומו השקט האחרון, In the Wee Small Hours, באלבום זה האווירה היא מקסימה ורומנטית, התוספת ברביעיית כלי המיתר נותנת תחושה של גיוון נוסף במוזיקת הפופ הקלאסי.

את האלבום ארגן נלסון רידל והוא זה שניצח עליו.

== משתתפים ==
* פרנק סינטרה - קולות
* פליקס סלטקין - כינור מוביל
* פול שור - כינור
* אלינור אלר - צ'לו
* אלן דינקין - ויולה
* נלסון רידל - מארגן, מנצח

== רשימת שירים ==
=== צד א' ===

# Close to You
# P.S. I Love You
# Love Locked Out
# Everything Happens to Me
# It's Easy to Remember
# Don't Like Goodbyes

=== צד ב' ===
# With Every Breath I Take
# Blame It on My Youth
# It Could Happen to You
# I've Had My Moments
# I Couldn't Sleep a Wink Last Night
# The End of a Love Affair
# If It's the Last Thing I Do
# There's a Flaw in My Flue
# Wait till You See Her

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת קפיטול רקורדס
מחוזות ג'מייקה

מבחינה מנהלית ג'מייקה מחולקת ל-14 מחוזות (Parish, קהילה) אשר מחולקים לנפות.

מפת מחוזות ג'מייקה

{| border="1" cellspacing="0" style="border-collapse:collapse;" class="wikitable sortable"
|-
| מס' ||מחוז|| בירה|| שם בשפת המקור || אוכלוסייה נכון לשנת 2011 ||שטח
|-
|1 || מחוז הנובר|| לוסאה|| Hanover||69,533 ||450
|-
|2 || מחוז סנט אליזבט||בלאק ריבר|| Saint Elizabeth||150,205 ||1,212 
|-
| 3 ||מחוז סנט ג'יימס||מונטגו ביי|| Saint James||183,811 ||594 
|-
| 4|| מחוז טרלוני|| פלמות'|| Trelawny || ||874 
|-
|5 || מחוז ווסטמורלנד||סבנה לה מאר|| Westmoreland ||144,103 ||807 
|-
|6 || מחוז קלרנדון||מאי פן|| Clarendon||245,103 ||1,196
|-
|7 || מחוז מנצ'סטר|| מנדוויל|| Manchester||189,797 ||830 
|-
|8 ||מחוז סנט אן|| סנט אנ'ס ביי|| Saint Ann||172,362||1,212 
|-
|9|| מחוז סנט קטרין|| ספניש טאון|| Saint Catherine ||516,218 ||1,192 
|-
|10 ||מחוז סנט מרי||פורט מריה|| Saint Mary ||113,615||610 
|-
|11 ||מחוז קינגסטון||קינגסטון|| Kingston ||89,057 ||22 
|-
|12 ||מחוז פורטלנד|| פורט אנטוניו|| Portland||81,744 ||814 
|-
| 13 ||מחוז סנט אנדרו|| חאף ווי טרי|| Saint Andrew||573,369 ||431 
|-
| 14||מחוז סנט תומאס|| מורנט ביי|| Saint Thomas ||93,902 ||742 
|-
|}
הערה: העיר קינגסטון נמצאת ברובה במחוז סנט אנדרו

==קישורים חיצוניים==

קטגוריה:ג'מייקה: חלוקה מנהלית
A Swingin' Affair!

A Swingin' Affair! הוא אלבום משנת 1957 שהוציא הזמר פרנק סינטרה. זהו אלבום האולפן ה-14 של הזמר וה-7 בחברת התקליטים קפיטול. אלבום זה נחשב לאלבום המשך לאלבום Songs for Swingin' Lovers. האלבום המשיך את הסגנון של האלבום שיצא שנה קודם כן והפך ללהיט. אך בהאזנה עמוקה ניתן להבחין בשינוי המקצב בין שני האלבומים, בשעה שבאלבום הקודם המקצבים מהירים אך עדיין שמרו על אווירה כללית קלילה, באלבום !A Swingin' Affair המקצב היה יותר כבד וג'אזי.

כמו Songs for Swingin' Lovers גם אלבום זה זכה להצלחה רבה בבריטניה ואף התעלה על הצלחת קודמו כששהה במקום הראשון במשך שבעה שבועות במצעד האלבומים הבריטי, במצעד האמריקאי לעומת זאת הוא הגיע למקום השביעי.

== משתתפים ==
* פרנק סינטרה - קולות
* נלסון רידל - מארגן, מנצח

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קפיטול רקורדס
מחוזות גרנדה

מבחינה מנהלית גרנדה מחולקת ל-6 מחוזות (Parish, קהילה) ואי תלוי (dependency).

{| border="1" cellspacing="0" style="border-collapse:collapse;" class="wikitable sortable"
|-
| מס' ||מחוז|| בירה|| שם בשפת המקור || אוכלוסייה נכון לשנת 2011 ||שטח
|-
|1 || מחוז סנט מארק||ויקטוריה|| Saint Mark ||4,406 ||23 
|-
|2 || מחוז סנט פטריק||סוטרס|| Saint Patrick||10,503 ||44
|-
| 3|| מחוז סנט ג'ון|| גוייב|| Saint John ||8,466 ||39 
|-
|4 || מחוז סנט אנדרו|| גרנוויל|| Saint Andrew||26,503 ||91
|-
| 5 ||מחוז סנט ג'ורג'||סנט ג'ורג'ס|| Saint George||38,251 ||67 
|-
|6 || מחוז סנט דייוויד||סנט דייוויס|| Saint David ||12,877 ||47 
|-
|7 || קוריקו ופטי מרטיניק|| הילסבורו|| Carriacou and Petite Martinique||6,561 ||36 
|-
|}

==קישורים חיצוניים==

קטגוריה:גרנדה (מדינה): חלוקה מנהלית
אברהם ואזאנא

ציון רבי אברהם ואזאנא
אברהם ואזאנא, הידוע גם בכינוי בעל הארי, חי ופעל במרוקו בסוף המאה ה-18 ותחילת המאה ה-19.

== תולדותיו ==

נולד בסכורה שבמרוקו לאביו יעיש, התחיל את דרכו בארץ ישראל עד שנבחר להיות שד"ר לאיסוף כסף ליהודי ארץ ישראל ממרוקו. משסיים את שליחותו בקשה ממנו הקהילה המקומית שיישאר. נפטר ב-ג' בטבת.

== בעל הארי ==

אל שמו של רבי אברהם מקושרת אגדה המספרת על אחד ממסעותיו. רבי אברהם רצה לצאת בשיירה לכיוון ביתו בורזאזאת. השיירה התכוונה לצאת ביום רביעי ורבי אברהם ביקש מראש השיירה לצאת ביום ראשון, על מנת להספיק להגיע לפני השבת, אך ראש השיירה סירב. בלית ברירה נאלץ רבי אברהם להצטרף לשיירה זו, וכך אחרי יומיים של מסע הגיע ערב שבת ורבי אברהם נאלץ להיפרד מהשיירה ולשבות מלכת, הוא ושמשו באמצע המדבר, למרות הפצרותיו של ראש השיירה כי המקום מסוכן. לאט לאט השיירה נעלמה. רבי אברהם חג במקלו בקרקע וסימן את התחום בו ישבות בשבת. משסיים קם, התפלל מנחה של ערב שבת ולאחר התפילה הדליק נרות וקיבל את השבת. במהלך תפילת השבת נשמעה שאגה. שמשו של ר' אברהם נבהל, הסתכל לכיוון השאגה וראה שני אריות מתקדמים לעברם. האריות הגיעו עד לקו שסימן באדמה רבי אברהם, והתיישבו שם עד יום ראשון לפנות בוקר. כאשר רבי אברהם ושמשו התארגנו להמשיך בדרכם, האריות עדיין רבצו על האדמה והם עלו עליהם ודהרו לכיוון העיר ורזאזאת, וכך בשעות הבוקר נראו האריות בעיר לעיניהם המפוחדות של התושבים, ומאז שמו של רבי אברהם ואזאנא נפוץ כבעל ניסים. 

ישנו קלף עם חתימות של חכמי מרוקו שניתן למשפחת ואזאנא כאשר הם עלו לארץ ישראל ובו מעידים הם על המעשה שקרה.

גם לאחר מותו פורסם כצדיק שמחולל ניסים, ומספר סיפורי ניסים של המתפללים על קברו התפרסמו בספר 'השושלת לבית ואזאנא'.

== לקריאה נוספת ==

* 
* יורם בילו, ללא מצרים - חייו ומותו של רבי יעקב ואזנה, הוצאת הספרים ע"ש י"ל מאגנס, ירושלים, 1993. מהדורה מורחבת - 2004.
*אנציקלופדיה ארזי הלבנון עמ' 123.

קטגוריה:רבנים מרוקאים
קטגוריה:אנשי עליות קדומות לארץ ישראל
קטגוריה:שד"רים
קטגוריה:עולים לארץ ישראל במאה ה-18